KINNITATUD

RMK riigihangete osakonna juhataja

käskkirjaga nr 1-47.2755/1

## Hanke nimetus ja viitenumber

* 1. Hanke nimetus: **Ratasmaastikusõidukite ost 2023**
  2. Riigihanke viitenumber: 261358
  3. Klassifikatsioon: 34113200-4 Maastikusõidukid
  4. Hankemenetluse liik: avatud hankemenetlus

## Hankija ja hanke korraldaja

## Hanke korraldaja: RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke tehniline kirjeldus

* 1. Avatud menetlusega hanke tulemusel ostetakse kaks (2) ratasmaastikusõidukit koos lisavarustusega, mis on mõeldud külastuskorraldusliku taristu hooldustöödeks, materjalide, töövahendite, kaupade, haagiste ja inimeste veoks.
  2. **Hanke tehniline kirjeldus** 
     1. **Ostetava sõiduki olem, kogus ja kasutusotstarve**

Hankija soovib osta külastuskorraldusliku taristu hooldustöödeks, materjalide, töövahendite, kaupade, haagiste ja inimeste veoks kaks (2) ratasmaastikusõidukit (edaspidi ATV) koos lisavarustusega ning 2000 km läbimiseni vajaliku tehnohooldusteenusega. ATV-ga peab saama liikuda teedeta maastikul, s.h raskesti läbitaval maastikul.

* + 1. **Üldine**
       1. ATV peab olema kasutamata ja tema esmane registreerimine ei või olla teostatud varem kui 2023.a;
       2. ATV antakse tellijale üle koos paigaldatud lisade ja kaasasoleva lisavarustusega. Lisaseadmete kinnitamiseks peavad olema ATV-l kohad, mis tagavad hõlpsa ja kiire paigaldamise;
       3. ATV peab vastama T3 sõiduki kategooria nõuetele;
       4. ATV registreeritakse müüja poolt ja müüja kulul liiklusregistris ostja poolt esitatud andmetega. Riigilõivu ja muud tasud tasub müüja;
       5. ATV ja tema varustus peavad vastama Eesti Vabariigis kehtivatele tehnonõuetele;
       6. ATV tehasegarantii või edasimüüja pikendatud garantii koos tehasegarantiiga peab olema vähemalt 2 aastat või 2000 km läbisõitu;
       7. ATV tarnetähtaeg on 20 nädalat pärast hankelepingu sõlmimist;
       8. Kõik hankes olevad kaubad antakse üle koos juhendamisega kauba pakkuja juures Eestis või kui kauba pakkuja asukoht ei ole Eestis, siis hankija poolt näidatud asukohas Eestis.
    2. **Tehnilised tingimused**
       1. ATV peab olema juhitav kahekäe juhtraua abil;
       2. ATV peab olema varustatud tootjapoolt paigaldatud roolivõimendiga;
       3. ATV-l peab olema 2WD, 4WD;
       4. ATV-l peavad olema 4x sõltumatu vedrustus, reguleeritavad amortisaatorid ja reguleeritavad vedrud;
       5. ATV-l peab olema Eesti Transpordiameti liiklusregistri kehtiv tüübikinnitus;
       6. ATV-l peab olema vedelikjahutusega neljataktiline sissepritsega bensiinimootor töömahuga vahemikus 650 cm³ kuni 1000 cm³;
       7. ATV-l peab olema elektriline käivitus;
       8. ATV-l peab olema automaatkäigukast;
       9. ATV-l peavad olema hüdraulilised pidurid, mis on varustatud ABS (anti-lock braking system) pidurisüsteemiga kõigil 4 rattal;
       10. ATV peab olema kahekohaline (teljevahe vähemalt 1450 mm);
       11. ATV-l peavad olema kaitserauad;
       12. ATV-l peab olema elektrooniline ärandamisvastane seade;
       13. ATV peab taluma 50 cm sügavusest veetõkkest läbi sõitmist (ka ratastega).
    3. **Paigaldatavad lisad**
       1. Elektriline tõmbevints (vähemalt 10 m pikkuse ja haakekonksuga/haakeklambriga trossiga, trossi suunajaga) tõmbetugevusega vähemalt 1300 kg;
       2. Käepideme ja gaasihoova soojendused ja käte tuulekaitsed;
       3. Alumiiniumist põhjakaitsmed täies ulatuses min. paksus 3 mm;
       4. Nii ees, kui taga peavad olema varustuse paigutamiseks pakiraamid ning tagumisel pakiraamile kinnituv tööriista kast;
       5. Munakaga haagisekonks kerghaagise veoks.
    4. **ATV-ga kaasa antav lisavarustus**
       1. ATV eestikeelne kasutusjuhend;
       2. ATV palgiveo/kallutav kast haagis „ATV R-182 (balansiirsildadega ja täismassiga 800 kg)“, või sellega samaväärne;
       3. Vee- ja UV-kindel ATV kaitsekate koos kinnitustega;
       4. Kaitsekiiver, mis peab olema kinnine ja lõuaosa peab olema ühe käega avatav, kaitsekiivri kinnitusrihmal peab olema topelt D kinnitus (Double-D ring) või klamberkinnitus ning kiivri kaal ei tohi olla suurem kui 1720gr L suurusele;
       5. Terasest lumesahk:
          1. Lumesaha laius 1500 mm;
          2. Lumesahk reguleeritav paremale ja vasakule (kahes suunas);
          3. Lumesahk peab olema võimalik kasutada koos roomikutega;
          4. Lumesahk peab kinnituma ATV külge kiirkinnitustega;
          5. Lumesahal peab olema vintsi lõpplüliti;
       6. Roomikute komplekt, mida saab kasutada 4 erineval aastaajal (esimesed vähemalt 292 mm laiad ja tagumised vähemalt 315 mm laiad).
  1. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

1. ***Pakkumuse hinna ja eseme väljendamise viis ja hindamiskriteeriumid***
   1. Pakkuja esitab eRHRi keskkonnas täidetava pakkumuse maksumuse vormi.
   2. Lisa 2, vormil 2- Tehnohoolduse graafik märgitud hoolduse maksumus ja eRHRi keskkonnas täidetava pakkumuse maksumuse vormil märgitud hoolduse maksumus peavad olema täpselt samad, juhul, kui need maksumused erinevad teineteisest, loeb hankija õigeks Lisa 2, vormil 2 märgitud hoolduse maksumuse.
   3. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".
   4. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse.
   5. Kui võrdselt madalama kogumaksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi leping. Hankelepingu projekt on toodud hankedokumentide lisades.
  3. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.

1. ***Märkus selle kohta, millisel juhul Hankija jätab endale võimaluse lükata tagasi kõik pakkumused***

Hankija jätab endale võimaluse tagasi lükata kõik pakkumused, s.h hankeosade kaupa eraldi, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm
  2. Lisa 2 – Pakkumuses kasutatavad vormid